შარური

შარური () — ქალაქი აზერბაიჯანში, შარურის რაიონის ადმინისტრაციული ცენტრი. 

ისტორია
დრეზდენში შენახულ XVI საუკუნის ოღუზთა გმირული ეპოსის წიგნის, „დედე კორკუტის“ ხელნაწერში ნახსენებია ადგილი „შერიუგუზი“, რომელიც რუსი აღმოსავლეთმცოდნისა და ისტორიკოსის, ვასილ ბარტოლდის აზრით, შარურის დამახინჯებული ფორმაა. რუსეთის იმპერიაში ქალაქი იყო ერევნის გუბერნიის შარურ-დარალაიაზის რაიონის ადმინისტრაციული ცენტრი და ცნობილი იყო, როგორც „ბაშ-ნორაშენი“.

1948 წელს ბაშ-ნორაშენმა მიიღო ურბანული ტიპის დასახლების სტატუსი, 1964 წლის 26 მაისს კი, ვლადიმერ ლენინის პატივსაცემად დაარქვეს ილიჩევსკი.Шарур (Ильичёвск), დიდი საბჭოთა ენციკლოპედია 1981 წელს ილიჩევსკმა მიიღო ქალაქის სტატუსი, ხოლო 1991 წელს ქალაქს დაარქვეს შარური, ტერიტორიის ისტორიული სახელწოდების მიხედვით.

მოსახლეობა
რუსეთის იმპერიის 1897 წლის აღწერის მონაცემებით, სოფელ ბაშ-ნორაშენში ცხოვრობდა 867 კაციПервая всеобщая перепись населения Российской Империи, 1897 г. т. 71 Эриванская губерния. Н. А. Тройницкий, С.-Петербург, 1904. Стр. 1-3, 52-71.:
 აზერბაიჯანელები — 597 ადამიანი (68,86 %),
 სომხები — 132 ადამიანი (15,22 %),
 ქურთები (და ეზიდები) — 90 ადამიანი (10,38 %),
 სლავები (ძირითადად რუსები, უკრაინელები და ბელარუსები) — 31 ადამიანი (3,58 %),
 სხვები (პოლონელები, ბერძნები, ქართველები, თათები და ა.შ.) — 17 ადამიანი (1,96 %).

1912 წლის „კავკასიური კალენდრის“ მიხედვით, სოფელში 1911 წლის დასაწყისისთვის ცხოვრობდა 734 ადამიანი, ძირითადად, აზერბაიჯანელები, სომხები და ქურთები.

ეკონომიკა
შარურში მდებარეობს საკონსერვო ქარხანა და რკინიგზის სადგური.Зерно Он-Лайн ქალაქს აკრავს ვრცელი სასოფლო-სამეურნეო მიწები.

კულტურა და სპორტი
ქალაქს აქვს ორი პარკი, სტადიონი, მუზეუმი, მეჩეთი, ყარაბაღის კონფლიქტში დაღუპულთა ძეგლი-მემორიალი და კინოთეატრი. 2009 წელს შარურში ოლიმპიური კომპლექსი გაიხსნა. იმავე წელს მან ახალგაზრდული ჭიდაობის საერთაშორისო ტურნირს, „ნახჩევანის თასს“ უმასპინძლა.Азербайджанские борцы завоевали семь золотых медалей на «Кубке Нахчывана»

გამოჩენილი ადამიანები
 არტურ ვოლოშინი — რუსეთის გმირი.
 ადილ ალიევი — აზერბაიჯანის კიკბოქსინგის ფედერაციის პრეზიდენტი და აზერბაიჯანის ეროვნული კრების წევრი.

დაძმობილებული ქალაქები
  იღდირი, თურქეთი

სქოლიო

კატეგორია:აზერბაიჯანის ქალაქები